Luettelo Spede Pasasen sketsisarjojen jaksoista

## 1964
Ei yhtään säilynyttä jaksoa. Ohjelman alku- ja lopputunnuksesta klippejä elokuvassa Millipilleri (1966).

## 1965
Ei yhtään kokonaista säilynyttä jaksoa. Yksittäisiä sketsejä tältä vuodelta säilynyt myöhempien Spede-ohjelmien koostejaksoissa. *[[Speden saluuna|Speden Saluunasta]]* muutama sketsi myös Kavin filmiarkistossa sekä yksi sketsi ohjelmassa *Heilläkin hyvä tahto* (1966) *.

(*) Ei julkaistu DVD:llä

## 1966
Ei yhtään säilynyttä jaksoa.

(*****) Ei julkaistu DVD:llä. Musiikkinumero "Seitsemän veljestä", esiintyjinä Spede, Pertti Metsärinteen yhtye ja Per-Ole Nyholm. Säilynyt pätkä löytyy Kavin arkistosta *Spedevisioksi* nimetyn, päiväämättömän koostenauhan keskeltä ja se on kyetty valokuvan perusteella yhdistämään kyseiseen jaksoon.

## 1967
Kaksi säilynyttä koostejaksoa, sekä klippejä kolmannesta.

(*****) Ei julkaistu DVD:llä. Vierailevia esiintyjiä ja yksi sketsi. Vierailijoina Korpraali Möttönen (Einari Ketola), Retuperän WBK ja Pertti Purhonen. Sketsissä "Puhemies", Spede ja Simo Pohjalaisina kosiomatkalla, muissa rooleissa Päivi Paunu ja Einari Ketola. 

Säilynyt pätkä löytyy Kavin arkistosta *Spedevisioksi* nimetyn, päiväämättömän koostenauhan loppupuolelta ja ne on kyetty yhdistämään kyseiseen jaksoon vertailemalla säilyneitä ajolistoja ja ohjelmatietoja. Koostenauhassa on myös muita klippejä Speden ohjelmista, joita ei toistaiseksi ole saatu yhdistettyä mihinkään tietyn päivämäärän ohjelmaan.

## 1968
Ei yhtään säilynyttä jaksoa.

## 1969
Vakioesiintyjiä vuonna 1969 olivat Spede Pasanen, Simo Salminen, Risto Aaltonen ja Marjatta Raita. Käsikirjoituksesta vastasi Pasasen lisäksi Ere Kokkonen ja Jukka Virtanen, jotka myös toimivat ohjelmien ohjaajina.

*50 pientä minuuttia* lopetettiin kesäkuussa, mutta ohjelma palasi ohjelmistoon vuoden kuluttua, syksyllä 1970. 

### Jaksot
Kaksi säilynyttä jaksoa ja sketsejä kolmannesta.

(*) Ei julkaistu DVD:llä. Videonauhalla montteeraamattomana kaksi erillistä sketsiä; Matkatoimisto-sketsi, esiintyjinä Risto Aaltonen ja Simo Salminen, sekä Pohjalaiset-sketsi, esiintyjinä Risto Aaltonen, Spede ja Simo Salminen. "Pohjalaisista" lyhyt ote myös jaksossa 8.6.1969, Kavin nauhalla sketsi on kokonaisena.

### Speden sairausloma
Spede Pasanen itse ei osallistunut ohjelmien 5.2. ja 16.2. tekoon, sillä hän oli sairauslomalla olkapääleikkauksen vuoksi. Ohjelmien juonnoista vastasi Simo Salminen.  Myös tammikuun Spede Show oli ollut koostejakso.

Pasanen oli satuttanut olkapäänsä vuonna 1966 lasketteluonnettomuudessa, jonka jälkioireena olkapää oli alkanut luiskahdella sijoiltaan. Vuosien saatossa vaiva paheni niin, että tammikuussa 1968 olkapää petti kesken *50 pientä minuuttia* -ohjelman nauhoitusten, akrobatia-esityksen aikana. Yleisö luuli aluksi Pasasen tuskaisen irvistelyn kuuluvan esitykseen. Ere Kokkosen mukaan hän ja Jukka Virtanen käsikirjoittivat Pasaselta salaa SpedeVisioon jakson jonka nauhoituksissa ei Pasasta tarvittu, jotta tämä saatiin pakotettua leikkaukseen.

## 1970
Kaksi säilynyttä jaksoa.

## 1971
Vakioesiintyjiä vuonna 1971 olivat Spede Pasanen, Simo Salminen, Vesa-Matti Loiri ja Marjatta Raita. 

Jukka Virtanen ohjasi kevätkauden. Syksyllä ohjaajaksi vaihtui Inkeri Pilkama, joka oli aiemmin toiminut ohjelman kuvaussihteerinä. Pilkama ohjasi Spede Show'ta aina sen lopettamiseen saakka 1987 ja jatkoi vielä sitä seuranneen Vesku Show'n ohjaajana.

### Jaksot
Kolme säilynyttä jaksoa ja yksi käsikirjoitus.

### Uuno Turhapuron synty
Keväällä 1971 Spede Show'hun tehtiin sketsi, jossa Vesa-Matti Loirin ja Marjatta Raidan esittämä aviopari riitelee kuvitteellisesta lottovoitosta. Sketsi on säilynyt koosteohjelmassa 12.9.1971, mutta säästyneen sisältöluettelon perusteella se olisi ollut mukana jo Spede Showssa 23.5.1971. 

Loirin kertoman mukaan lottovoittosketsi loi pohjan Uuno Turhapuron hahmolle, vaikka aviomiehen nimi olikin ensimmäisessä sketsissä Usko. Syksyn mittaa pariskunta jatkoi esiintymistään Spede Showssa eri nimillä. 10.10.1971 esitetyssä Puhelinlasku-sketsissä mies kertoi nimekseen Mönkkönen, 7.11.1971 Kotiesiintyjä-sketsissä puolestaan Juutas Nyhtänger. Alkuun aviopari olikin melko tavanomainen, mutta jokainen uusi sketsi toi mukaan jonkin Turhapurojen maailmasta tutun elementin, kuten pariskunnan rahahuolet tai miehen omituiset selittelytaidot. Sketsi sketsiltä Loiri myös alkoi maskeerata hahmoaan sotkuisemmaksi ja lispata puhettaan. Hahmon nimi ja ulkonäkö vakiintuivat kuitenkin vasta vuoden 1972 puolella.

## 1972
Vakioesiintyjiä olivat kevätkaudella Vesa-Matti Loiri, Spede Pasanen, Simo Salminen ja Marjatta Raita. Syyskaudella Pentti Siimes liittyi Loirin tilalle.

#### Kevätkausi - Uuno vakiintuu
Kevätkaudelle tultaessa Loirin esittämä Uuno Turhapuro oli löytänyt nimensä ja rähjäisen ulkonäkönsä. Uunosta oli tullut jokaisessa jaksossa esiintyvä vakiohahmo, joka sai katsojilta niin kiitosta kuin kritiikkiäkin. Sketsit liioittelivat entisestään edellisvuoden prototyyppi-Uunon piirteitä, kuten omintakeisesti äännettyjä sivistyssanoja (espanja = "epsanja", adonis = "adenius") tai työtä vieroksuvaa ja teatraalisesti uhriutuvaa luonteenlaatua. Sketsien myötä syntyi muitakin, myöhemmin Uuno-elokuvissa toistuneita elementtejä kuten erikoiset kirjekurssit, magnetofonitemput tai Uunon uhkaileminen haulikolla vaimon toimesta. 28.5.1972 esitetyssä viimeisessä Uuno-sketsissä "Äitienpäivä" Uunon käsivarteen oli ilmestynyt ankkuritatuointi. Verkkopaitaa Uuno ei tiettävästi koskaan käyttänyt Spede Shown sketseissään, vaan esiintyi enimmäkseen paidatta.

#### Syyskausi - ohjelma uudistuu
Syksyllä ohjelman nimeksi vakiintui lopultakin *Spede Show*. Studioyleisön edessä esitetty tunnin ohjelma oli alkanut vuonna 1967 nimellä *50 pientä minuuttia*, mutta lehtien ohjelmatiedoissa sitä oli alettu jo varhain kutsua "Spede Show"ksi. Näin ollen *50 pientä minuuttia* jäi alaotsikon asemaan, vaikka säilyikin pitkään ohjelman alkutunnusplanssina. Ohjelmien nimet aiheuttavat yhä sekaannusta.

Spede Show sai syksyllä uuden tunnusplanssin, ja ohjelman tunnusmusiikiksi vaihtui DDT Jazz Bandin *Chattanooga Stomp*. Aiemman tunnusmusiikin "The Sheik of Arabyn" esittänyt Pertti Metsärinteen yhtye ei myöskään enää esiintynyt ohjelmassa.

### Jaksot
Yksi säilynyt jakso.

## 1973
Vakioesiintyjiä olivat Spede Pasanen, Simo Salminen, Pentti Siimes, Tarja Markus ja Marjatta Raita.

Ohjelma sai uuden, The Dick Cavett Show'n logoa muistuttavan tunnusplanssin, jota käytettiin Spede Shown mustavalkokauden loppuun saakka, joulukuuhun 1974.

## 1974
Kaksi säilynyttä jaksoa ja kaksi käsikirjoitusta

## 1975, 1979, 1981-1982
Neljä säilynyttä koostejaksoa. Kahden vuoden 1979 koostejakson arkistostatuksesta ei varmaa tietoa, mutta ohjelmatietojen perusteella ne saattavat olla uusintoja.

## 1984
Kaikki jaksot säilyneet arkistossa ja julkaistu DVD:llä.

## 1985
Kaikki jaksot säilyneet arkistossa ja julkaistu DVD:llä, koostetta lukuun ottamatta.

## 1986
Kaikki jaksot säilyneet arkistossa ja julkaistu DVD:llä, koostetta lukuun ottamatta.

## 1987
Kaikki jaksot säilyneet arkistossa. Viimeistä jaksoa ei ole julkaistu DVD:llä levytilan loppumisen vuoksi.

## Lähteet